Hogbetsotso afahyɛ yɛ afahyɛ a hɔn a wɔwɔ Fraw Mantɔw mu, mekyerɛ Ewefo na wodzi. Wodzi afahyɛ yi dze kaa ber a Anlofo guanee wɔ Notsie fii ɔhen anaa kandzinyi a ne dzin dze Togbui Agorkoli n’ahendzi ho ɔnam kwan a ɔfaa do dzii hɔn do wɔ afe ahaanan (400years) n’ekyir no.
Anlofo edzi Hogbetsotso afahyɛ yi mpɛm pii na ne mpɛn a ɔtɔdo eduosia na mpanyim edzi no ndɛ, Ɔbrɛfɛw 5, 2022 dze ayɛ akaa da ama mfe eduosia ekyir a wɔhyɛɛ ase dɛ woridzi afahyɛ yi ber a woguanee no. Guabɔ kɛsenara na mpanyimfo hyehyɛɛ dze dzii afahyɛ no.
Tsir asɛm a mpamyinfo dze too afe eduosia afahyɛ no do dzii na wɔkasaa faa ho nye dɛ, “Yebenya nkabɔmu dze aper mpontu dze aboa ma hɛn amambra na amandze ada nsew dze agyaa nkyrimba”.
Guabɔ no ase no, Mantɔw ahorow no mu ahemfo noara pii na wotsietsiaa hɔn ahembaa mu dze hɔn enyimyam kɛtaa Anlo hen, Awomefia Togbui Sri a ɔtɔdo ebiasa (II) n’ekyir. Ahemfo no mu bi nye Esuantse Mantɔw mu ɔhen, Nana Osie Tutu Ababio, Etsifi Mantɔw mu ahemfo, Ga Mantse hen, Daasebrɛ Ekuamoah Agyapong a ɔtɔdo ebien (II), Kwahu manhen, na pii a wɔkeka ho .
Ɔmanpanyin Nana Addo Dankwa Akuffo Addo, Manpanyin n’abedzi ekyir, Okunyin Bawumia, Owura Kojo Oppong Nkrumah na mpanyimfo pii na hɔn so dze hɔn enyimyam kɛtaa dwumadzi no ekyir. adwontofo pii a wofi Fraw Mantɔw mu na etsitsir pii a wofii mbeambea dze hɔn mboa bɛtaa dwumadzi no ekyir.
